**РЕШЕНИЕ № ПВ –161 -ПР/2016 год.**

**за преценяване на необходимостта от извършване на оценка на въздействието върху околната среда**

**На основание**: чл. 93, ал.1 и ал.5 от *Закона за опазване на околната среда*(ЗООС); чл.7 ал.1 и чл. 8, ал. 1 от *Наредбата за условията и реда за извършване на оценка на въздействието върху околната среда* (Наредба за ОВОС), чл.31 ал. 4 и ал. 6 от Закона за биологичното разнообразие (ЗБР); чл. 40 ал. 3 и ал. 4, във връзка с чл. 2, ал. 1,т.1 от *Наредбата за условията и реда на извършване на оценка за съвместимостта на планове, програми, проекти и инвестиционни предложения с предмета и целите на опазване на защитените зони* (Наредба за ОС), представена писмена документация от Възложителя по Приложение № 2 към чл.6 от Наредбата за ОВОС и по чл.10, ал.1 и ал.2 от Наредбата за ОС, становищa от БД ИБР Пловдив и РЗИ Пловдив

**Р Е Ш И Х**

**да не се извършва** оценка на въздействието върху околната среда за **инвестиционно предложение**: „**Ферма за отглеждане на водоплаващи птици, като разширение на базата на съществуваща ферма за водоплаващи птици с капацитет 8000 бр. патици, включително и изграждане на сондажен кладенец**“, което няма вероятност да окаже значително отрицателно въздействие върху природни местообитания, популации и местообитания на видове, предмет на опазване в защитени зони.

**Местоположение**: в имот № 400085, гр. Раковски, община Раковски.

**Възложител:** Ю. Ночев

**Характеристика на инвестиционното предложение /ИП/:**

Инвестиционното предложение предвижда след промяна предназначението в горецитирания имот с площ от 5,7 дка, Възложителят да разшири съществуваща Ферма за патици мюлари, находяща се в съседен имот. Ще се изгради нова производствена сграда от 1500 кв.м.; ще се проектира двор за разходка на патиците.

В имота, предложен за разширение на съществуващата птицеферма към настоящия момент няма изградени постройки.

Електроенергия за имота ще се осигури от МНН, собственост на ЕВН Пловдив съгласно договор.

Вода за хигиенни нужди и поливане на зелени площи ще се ползва от новоизграден сондажен кладенец, след получаване на разрешение за ползване от БД”ИБР”. Дълбочината на кладенеца ще бъде над 20 м. Необходимият дебит на кладенеца трябва да бъде около 1 л/ сек, което е достатъчно за нуждите на фермата.

Не е необходимо изграждане на допълнителни пътища. Имот 400085 граничи с четвъртокласен път и със селскостопански път.

Енергозахранването е съществуващо от мрежата на „ЕВН Електроразпределение Пловдив“ АД.

Инвестиционното предложение /ИП/ включва дейност, попадаща в обхвата на т. 1, буква “д“ и т. 2, буква “г“ от Приложение № 2 на Закона за опазване на околната среда /ДВ.бр.91/2002 год./ и чл.2, ал.1, т.1 от Наредбата за ОС, като съгласно разпоредбата на чл.93, ал.1, т.2 от ЗООС подлежи на процедура по преценяване на необходимостта от извършване на ОВОС.

Имотът, в който се предвижда да се реализира инвестиционното предложение **не попада** в границите на защитени зони от мрежата „Натура 2000” и в защитени територии, съгласно Закона за защитените територии. Най-близо до местоположението на предвиденото за реализиране ИП е защитена зона е BG0000291 „Гора Шишманци” за опазване на природните местообитания и на дивата флора и фауна, приета от МС с Решение № 122/02.03.2007г. (ДВ бр.21/2007г.).

Инвестиционното предложение подлежи на оценка за съвместимостта му с предмета и целите на опазване на защитените зони по реда на чл.31, ал.4 във връзка с ал.1 от Закона за биологичното разнообразие.

След преглед на представената информация и на основание чл.40, ал.3 от Наредбата по ОС, въз основа на критериите по чл.16 от нея е извършена преценка за вероятната степен на отрицателно въздействие, според която, предвид местоположението, характера и мащаба инвестиционното предложение, реализацията му няма вероятност да окаже значително отрицателно въздействие върху природни местообитания, популации и местообитания на видове, предмет на опазване в защитената зона.

**мотиви:**

 **I. Характеристика на предлаганото строителство, дейности, технологии: обем, производителност, мащабност, взаимовръзка и кумулиране с други предложения, ползване на природни ресурси, генерирани отпадъци, замърсяване и дискомфорт на околната среда, както и риск от инциденти.**

Изграждането на нова сграда за Ферма за отглеждане на водоплаващи птици, като разширение на базата на съществуваща ферма за водоплаващи птици с капацитет 8000 бр. патици (включително изграждане на сондажен кладенец) се налага във връзка с повишените нормативни изисквания към отглеждането на патици, изискването за наличие на дворчета за разходка, както и осигуряването на по-голяма площ за отглеждането на патета”. В тази ферма ще се отглеждат малки патета, които по-късно ще се огушват за черен дроб. Очакваната продукция от патици в новата ферма ще бъде около 120 т. месо от патици живо тегло.

Възложителят възнамерява в новата сграда в имот 400085 да се отглеждат само подрастващи патета, а в съществуващите сгради на птицеферма в съседен имот, собственост на Иван Ночев да се огушват отгледаните патици. Капацитетът на новата сграда ще бъде 8000 бр.патици годишно.

* Основният отпадък, който ще генерира фермата за патици е съставен от екскрементите на птиците и отпадък от постелката. Помещенията, в които ще се отглеждат патиците се застелват с оризови люспи, които се смесват с екскрементите на патиците и се изриват след всеки период на отглеждане. Съхраняват се на торищна площадка до угниването им, след което ще се предоставят на земеделски производители за наторяване на земеделски земи.
* При експлоатацията на обекта ще се формират странични продукти от животински произход, получени в резултат на производството на птици. Те ще бъдат третирани съгласно Наредбата за ветеринарно-медицинските изисквания към страничните продукти от животински произход, които не са предназначени за консумация от хора на МЗП.
* Предвид характера на ИП, в хода на експлоатация на обекта не се предполага значително замърсяване и дискомфорт на околната среда.

 **II. Местоположение в това число чувствителност на средата, съществуващото ползване на земята, относително наличие на подходящи територии, качеството и регенеративната способност на природните ресурси в района:**

● В имот № 400085, гр. Раковски, община Раковски. В съседен имот № 436008 – стопански двор е разположена действуваща ферма за водоплаващи птици на Иван Ночев.

* С писмо изх. № КД-04-427/20.09.2016г. БД ИБР Пловдив е дала заключение за допустимост на инвестиционното предложение от гледна точка на постигане на целите на околната среда и предвид разположението на ИП в нитратно уязвима зона са поставени условия, спазаването на които е задължително от Възложителя.

**III. Способност за асимилация на екосистемата в естествената околна среда**:

* Инвестиционното предложение ще бъде реализирано извън границите на защитени зони от мрежата НАТУРА 2000, поради което с реализацията му не се очаква пряко унищожаване, увреждане или влошаване състоянието на видовете, предмет на опазване на най-близката защитена зона BG0000291 „Гора Шишманци”.
* Имотът, предмет на ИП се намира в непосредствена близост до съществуваща ферма за отглеждане на водоплаващи птици. Инвестиционното предложение ще се осъществи в границите на имота, не е свързано с необходимост от изграждане на нови пътища, поради това, както и предвид характера на дейността и отдалечеността от защитената зона, няма вероятност реализацията на ИП да доведе до безпокойство на видовете, предмет на опазване и до намаляване на състоянието им на сигурност.
* Реализирането на инвестиционното предложение не предполага генериране на емисии и отпадъци във вид и количества, които могат да окажат значително отрицателно въздействие върху защитената зона и нейните елементи.

**IV. Характеристика на потенциалните въздействия - териториален обхват, засегнато население, включително трансгранични въздействия, същност, големина, комплексност, вероятност, продължителност, честота, обратимост**:

* Териториалният обхват на въздействие в резултат на строителството и експлоатацията на инвестиционното предложение е ограничен и локален в рамките на имота.
* Реализацията на предложението не предполага трансгранично въздействие.
* Въздействието в резултат на експлоатацията на бъдещия обект ще бъде локално и дълготрайно, съгласно срока на експлоатацията му.
* С писмо изх. № 7005/02.11.2016г. РЗИ- Пловдиве определила, че не се очаква риск за човешкото здраве от реализацията на ИП.

 **V. Обществен интерес към предложението за строителство, дейности или технологии :**

В изпълнение на изискванията на чл.6, ал.9 и ал.10 от Наредбата за ОВОС е осигурен обществен достъп до изготвената информация по Приложение 2, от Възложителя и е представено копие от документацията на Община Раковски. Общината е информирала РИОСВ-Пловдив, за липса на постъпили възражения относно инвестиционното предложение.

* Към момента на издаване на настоящото решение в РИОСВ-Пловдив не са изразени устно или депозирани писмено жалби, възражения и становища срещу реализацията на инвестиционното предложение.

**При спазване на следните условия:**

* Обектът да се експлоатира само при наличието на договор за предаване на труповете на умрелите животни в екарисаж.
* Да се спазят условията, поставени в становище изх. № КД-04-427/20.09.2016г. на БД ИБР Пловдив, копие от което е приложено към настоящето решение.

**Приложение:**

Копие от становище изх. № КД-04-427/20.09.2016г. на БД ИБР Пловдив

**Настоящото Решение се отнася само за конкретно заявеното предложение и в посочения капацитет**.

**Решението не отменя задълженията на Възложителя за изпълнение на изискванията на Закона за опазване на околната среда и други специални закони и подзаконови нормативни актове и не може да служи като основание за отпадане на отговорността съгласно действащата нормативна уредба.**

**Настоящото Решение губи правно действие, ако в срок 5 години от датата на влизането му в сила не е започнало осъществяването на инвестиционното предложение.**

**При промяна на инвестиционното предложение, на Възложителя или на някои от обстоятелствата, при които е било издадено настоящето Решение, Възложителят /новият Възложител/ трябва да уведоми РИОСВ гр. Пловдив до 14 дни след настъпване на измененията.**

**Решението може да бъде обжалвано чрез РИОСВ-Пловдив пред Министъра на околната среда и водите и/ или Административен съд– Пловдив в 14-дневен срок от съобщаването му на заинтересованите лица и организации по реда на Административно- процесуалния кодекс.**

**Доц. Стефан Шилев 20.12.2016г.**

*Директор на РИОСВ - Пловдив*